TSO og korona: Det skal skapes musikk og da spiller avstand en stor rolle

Taxipassasjer skal ha ropt: «Du kan ikke gå ut her» rett før dødsulykken

Fylkesdirektøren for veg svarer: Vi er enige i at gata ikke fungerer godt nok

Jens Petter Hauge klar for Milan: – Veldig bra og riktig

Saken oppdateres.

Den drøyeste historien om hvordan en Singsaker-trikk havnet i Samfundets bodega starter med en student som skal ha vært ansatt i Graakallbanen. Dette var i mellomkrigsårene, da Bodegaen under Samfundet ble gravd ut.

Jekker, vinsjer og et hull i veggen

For å få ut all massen under det runde røde skal det ha blitt gravd en bakke ned fra Elgeseter gate til kjellernivå. Ifølge historien var det en bred åpning i kjellerveggen der man fraktet ut massen. Den Graakallbanen-ansatte studenten skal ha kjørt en trikk frem til Samfundet i nattens mulm og mørke. Her sto en stor gjeng klar med blant annet jekker og vinsjer for å få trikken av sporet og ned under huset. Det skal ha gått så lang tid at veggen allerede var murt igjen da trikken ble oppdaget. Dermed måtte trikken bli stående før den ble demontert og fjernet noen år senere.

Dette stemmer nok ikke helt ifølge Samfundet-sjef i 1957, Jan W. Sissener.

- Det er riktig at det var en trikk i Bodegaen på 50-tallet, og det er også riktig at jeg var involvert i dette, sier Sissener før han begynner å fortelle.

- Pussig innfall av spillopper

Den tidligere kjemistudenten sier at han ble gjort kjent med at trikkene i byen skulle skiftes ut med nye på midten av 50-tallet.

- Da sto jeg opp i Samfundet og sa at vi kunne ikke være bekjent av at den gamle, nydelige, ærverdige og tradisjonelle Singsakertrikken skulle kastes på skraphaugen. Dette gjentok jeg i flere debatter hvor trikken ikke hadde noe som helst med saken å gjøre. Jeg sa at vi heller fikk skaffe oss en Singsaker-trikk i Bodegaen enn å måtte si helt farvel til den. «Ressji»-gjengen (regi, journ. anm.) fulgte opp og overrasket alle med å få plassert trikken i kjelleren, sier den tidligere Samfundet-sjefen.

- Hvorfor ville du plassere en trikk inne på Samfundet?

- Det var et pussig innfall av spillopper. Jeg presenterte det hele med gråtkvalt stemme for å få gjennom forslaget.

Trikkeforkjemper ble konsul

Sissener forteller at han fikk ideen høsten 1954. Høsten 1956 hadde «Ressji»-gjengen sørget for at den var på plass. Her skal den ha blitt stående i halvannet år før den ble vrakgods.

- Trikken ble hovedsakelig brukt som en ølstue. Den fungerte som et avlukke der man kunne drikke og kose seg.

Ellers var det benker, stoler og sittegupper, slik vi kjenner Bodegaen i dag. Ytterligere detaljer sliter Sissener med å huske. Det er på grunn av tiden som er gått, ikke ølen som ble konsumert.

Etter endte kjemistudier i vinteren 1958 reiste Sissener til MIT i Boston for å videretudanne seg i industrial management. Da han var ferdig ventet jobb for DuPont i Genève. I 1977 startet den tidligere NTH-studenten for seg selv og opprettet Sissener Chemicals and Technologies som leverer kjemikalier til sementprodusenter. I 25 år har han i tillegg vært honorær (ulønnet) konsul i Lausanne. Han har også mottatt Den kongelige norske fortjenstorden, først som Ridder og så som Kommandør.